Document ID: 32002R0969

Kommissionens forordning (EF) nr. 969/2002
af 6. juni 2002
om ændring af Rådets forordning (EØF) nr. 2658/87 om told- og statistiknomenklaturen og den fælles toldtarif
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 796/2002(2), særlig artikel 9, og
ud fra følgende betragtninger:
(1) For at sikre en ensartet anvendelse af den kombinerede nomenklatur bør kapitlerne 39 og 40 i den kombinerede nomenklatur klarlægges med hensyn til handsker, vanter og luffer, imprægneret, overtrukket eller belagt med (celle)plast eller (celle)gummi.
(2) Med henblik herpå bør der tilføjes en supplerende bestemmelse 1 til kapitel 39 og en supplerende bestemmelse 1 til kapitel 40 i den kombinerede nomenklatur.
(3) Bilag I til forordning (EØF) nr. 2658/87 bør ændres på tilsvarende måde.
(4) Den i denne forordning omhandlede foranstaltning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Følgende supplerende bestemmelse indsættes i kapitel 39 i bilag I til forordning (EØF) nr. 2658/87: "1. Kapitel 39 omfatter handsker, vanter og luffer, imprægneret, overtrukket eller belagt med cellegummi, uafhængigt af:
- om de er konfektioneret af tekstilstof (undtagen varer henhørende under pos. 5903), imprægneret, overtrukket eller belagt med celleplast, eller
- om de er konfektioneret af ikke-imprægneret, ikke-overtrukket eller ikke-belagt tekstilstof og derefter imprægneret, overtrukket eller belagt med celleplast
såfremt tekstilstoffet blot tjener til forstærkning (bestemmelse 2 a) 5) til kapitel 59)."
Artikel 2
Følgende supplerende bestemmelse indsættes i kapitel 40 i bilag I til forordning (EØF) nr. 2658/87: "1. Kapitel 40 omfatter handsker, vanter og luffer, imprægneret, overtrukket eller belagt med cellegummi, uafhængigt af,
- om de er konfektioneret af et tekstilstof (undtagen varer henhørende under pos. 5906), imprægneret, overtrukket eller belagt med cellegummi, eller
- om de er konfektioneret af ikke-imprægneret, ikke-overtrukket eller ikke-belagt tekstilstof og derefter imprægneret, overtrukket eller belagt med cellegummi
såfremt tekstilstoffet blot tjener til forstærkning (bestemmelse 4, sidste sætning, til kapitel 59)."
Artikel 3
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juni 2002.

Labels: 3